|  |
| --- |
| PRITARTA |
| Klaipėdos miesto savivaldybės |
| tarybos 2016 m. rugsėjo 22 d. |
| sprendimu Nr. T2-224 |

# BENDRADARBIAVIMO SUTARTIS

# KURIANT IR ĮVEIKLINANT GAMTOS MOKSLŲ, TECHNOLOGIJŲ, INŽINERIJOS, MATEMATIKOS TYRIMŲ IR EKSPERIMENTINĖS VEIKLOS ATVIROS PRIEIGOS CENTRĄ KLAIPĖDOS APSKRITIES TERITORIJOJE

2016 m. d. Nr.

Klaipėda

Įgyvendindami 2014–2020 metų Europos Sąjungos fondų investicijų veiksmų programos, patvirtintos Europos Komisijos 2014 m. rugsėjo 8  d. sprendimu Nr. C(2014)6397, 1 prioriteto „Mokslinių tyrimų, eksperimentinės plėtros ir inovacijų skatinimas“ 01.1.1-CPVA-V-701 priemonės „MTEPIinfrastruktūros plėtra ir integracija į europines infrastruktūras“ finansuojamas veiklas, Lietuvos Respublikos švietimo ir mokslo ministro 2015 m. rugpjūčio 13 d. įsakymu Nr. V-895 „Dėl Prioritetinių mokslinių tyrimų ir eksperimentinės (socialinės, kultūrinės) plėtros ir inovacijų raidos (sumanios specializacijos) krypčių ir jų prioritetų įgyvendinimo programos įgyvendinimo Lietuvos Respublikos švietimo ir mokslo ministerijos valdymo srityje bendrojo veiksmų plano patvirtinimo“ patvirtintą priemonę „Mokiniams pritaikytų gamtos mokslų, technologijų, inžinerijos ir matematikos tyrimų ir eksperimentinės veiklos atviros prieigos centrų sukūrimas“ ir vadovaudamiesi Gamtos mokslų, technologijų, inžinerijos, matematikos tyrimų ir eksperimentinės veiklos atviros prieigos centrų veiklos aprašu, patvirtintu 2016 m. balandžio 21 d. Lietuvos Respublikos švietimo ir mokslo ministro įsakymu Nr. V-367 „Dėl Gamtos mokslų, technologijų, inžinerijos, matematikos tyrimų ir eksperimentinės veiklos atviros prieigos centro veiklos aprašo patvirtinimo“ (toliau – Aprašas):

**Klaipėdos universitetas**, kurio juridinio asmens kodas 211951150, registruota buveinė H. Manto g. 84, 92294 Klaipėda, atstovaujamarektoriaus Eimučio Juzeliūno, veikiančio pagal universiteto Statutą,

**Klaipėdos miesto savivaldybė**, kurios juridinio asmens kodas 188710823, registruota buveinė Liepų g. 11, 91502 Klaipėda, atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

**Palangos miesto** **savivaldybė,** kurios juridinio asmens kodas 125196077, registruota buveinė Vytauto g. 112, 00153 Palanga, atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

**Klaipėdos rajono** **savivaldybė,** kurios juridinio asmens kodas 188773688, registruota buveinė Klaipėdos g. 2, 96130 Gargždai, atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

**Klaipėdos pramonininkų asociacija,** kurios juridinio asmens kodas 141423752, registruota buveinė Žvejų g. 2, 91248 Klaipėda, atstovaujama prezidento Viktoro Adomaičio, veikiančio pagal Klaipėdos pramoninkų asociacijos tarybos suteiktus įgaliojimus,

toliau kartu šioje sutartyje vadinami Partneriais, sudarėme šią bendradarbiavimo sutartį (toliau – Sutartis) ir susitarėme dėl toliau išvardytų sąlygų kuriant ir įveiklinant Gamtos mokslų, technologijų, inžinerijos, matematikos tyrimų ir eksperimentinės veiklos atviros prieigos centrą Klaipėdos apskrities teritorijoje.

# SUTARTIES OBJEKTAS

# Partneriai susitaria bendradarbiauti ir būti Partneriais, t. y. sutelkti savo materialinius ir žmogiškuosius išteklius, pastangas, darbą, įgūdžius ir profesines žinias, siekdami sukurti ir įveiklinti mokiniams pritaikytą Gamtos mokslų, technologijų, inžinerijos ir matematikos tyrimų ir eksperimentinės veiklos (STEAM *–* angl. *Science, Technnology, Engineering, Art (creative activities), Mathematics*)(toliau – STEAM) atviros prieigos centrą (toliau – centras) Klaipėdos apskrities teritorijoje.

# STEAM centras kuriamas kaip VšĮ Klaipėdos universiteto struktūros padalinys.

1. **PARTNERIŲ ĮSIPAREIGOJIMAI**
2. Partneriai kartu įsipareigoja:
   1. užtikrinti Apraše nustatytų STEAM centro tikslų, uždavinių ir veiklų įgyvendinimą;
   2. dalyvauti rengiant / rengti STEAM centro ugdymo metodiką ir metodines priemones;
   3. viešinti ir populiarinti STEAM centro veiklą ir organizuoti jo rėmimo akcijas;
   4. įgalioti Klaipėdos universitetą pasirašyti susitarimą dėl STEAM centro kūrimo su Lietuvos Respublikos švietimo ir mokslo ministerija (toliau – ŠMM), kaip numatyta Apraše.
3. Klaipėdos universitetas įsipareigoja:
   1. gavus ŠMM paramą įkurti Klaipėdos apskrities STEAM centrą, kurį sudarys 4 laboratorijos: 1) Biologijos ir chemijos (biomedicinos); 2) Fizikos ir inžinerijos; 3) Robotikos ir informacinių technologijų; 4) Jūros mokslų ir technologijų (Jūrinė);
   2. STEAM centro veikloms vykdyti skirti patalpas H. Manto g. 84, 92294 Klaipėda, kurių plotas ne mažesnis kaip 250 kv. m; kuriose būtų galimybė įrengti 4 laboratorijas ir patalpą (-as), kurioje būtų sukurtos darbo vietos darbuotojams;
   3. organizuoti STEAM centro veiklas, užtikrinant, kad būtų sudarytos sąlygos vykdyti užsiėmimus ne mažiau nei dešimčiai procentų apskrities mokyklinio amžiaus vaikų;
   4. užtikrinti, kad įsigyta ir pagerinta infrastruktūra būtų naudojama STEAM centro veiklos tikslams;
   5. skirti atstovą, su kuriuo bus derinami visi reikalingi dokumentai ir teikiama informacija;
   6. užtikrinti reikiamą ir atitinkamą kvalifikaciją turinčių specialistų dalyvavimą, vykdant STEAM centro veiklas;
   7. į STEAM centro veiklas įtraukti savo darbuotojus, tyrėjus, mokslininkus, dėstytojus, doktorantus, studentus;
   8. įgyvendinant STEAM centro veiklas leisti sutartomis sąlygomis naudotis Klaipėdos universiteto turima moksline ir mokomąja įranga, taip pat kitais materialiniais ištekliais;
   9. bendradarbiauti su kitomis STEAM centro veiklas įgyvendinančiomis įstaigomis šalyje ir užsienyje.
4. Klaipėdos miesto savivaldybė įsipareigoja:
   1. sudaryti sąlygas ne mažiau nei dešimčiai procentų miesto mokyklinio amžiaus vaikų lankyti užsiėmimus STEAM centre;
   2. savo veiklos programose ir strateginiuose planuose numatyti su STEAM centro veikla susijusias priemones ir jų finansavimo poreikį;
   3. finansuoti STEAM centro teikiamas ugdymo paslaugas pagal valandos įkainį ir jį lankysiančių mokinių skaičių;
   4. finansuoti tikslinio mokytojų kvalifikacijos tobulinimo veiklas pagal valandos įkainį ir STEAM centrą lankysiančių mokytojų skaičių;
   5. skirti savivaldybės atstovą, su kuriuo bus derinami visi reikalingi dokumentai ir teikiama informacija;
   6. bendradarbiauti su savivaldybės mokyklomis dėl užsiėmimų STEAM centre tvarkaraščio sudarymo ir esant poreikiui mokinių pavėžėjimo organizavimo;
   7. bendradarbiauti organizuojant vizitus į savivaldybės teritorijoje esančias verslo įmones;
   8. pagal savo kompetenciją bendradarbiauti su kitomis STEAM veiklas įgyvendinančiomis įstaigomis šalyje ir užsienyje.
5. Palangos miesto savivaldybė įsipareigoja:
   1. finansuoti STEAM centro teikiamas paslaugas pagal valandos įkainį ir jį lankysiančių mokinių skaičių;
   2. užtikrinti savo teritorijoje gyvenančių mokinių pavėžėjimo paslaugą iki STEAM centro;
   3. skirti bendradarbiavimui savo darbuotoją, su kuriuo bus derinami visi reikalingi dokumentai ir teikiama informacija.
6. Klaipėdos rajono savivaldybė įsipareigoja:
   1. finansuoti STEAM centro teikiamas paslaugas pagal valandos įkainį ir jį lankysiančių mokinių skaičių;
   2. užtikrinti savo teritorijoje gyvenančių mokinių pavėžėjimo paslaugą iki STEAM centro;
   3. skirti bendradarbiavimui savo darbuotoją, su kuriuo bus derinami visi reikalingi dokumentai ir teikiama informacija.
7. Klaipėdos pramoninkų asociacija įsipareigoja:
   1. organizuoti profesinio orientavimo renginius, susitikimus su pramonės ir paslaugų verslo atstovais, pažintinius vizitus į įmones;
   2. skatinti verslo įmones prisidėti prie STEAM centro išlaikymo ir finansiškai;
   3. skirti atstovą, su kuriuo bus derinami reikiami dokumentai ir teikiama informacija.
8. **ĮGALIOJIMAI KLAIPĖDOS UNIVERSITETUI**
9. Atstovauti STEAM centrui jo kūrimo laikotarpiu visose tam reikalingose institucijose.
10. Pasirašyti su ŠMM susitarimą, kuriame nurodomos pasirašančiųjų šalių teisės ir įsipareigojimai, kuriant, įveiklinant ir valdant STEAM centrą, kaip tai numatyta Apraše.
11. Pasirašyti Jungtinės veiklos sutartį, kurioje nurodomos šalių teisės ir įsipareigojimai įsigyjant laboratorijų įrangą, priemones ir baldus, atliekant dalinį patalpų remontą, su ŠMM Švietimo aprūpinimo centru (toliau – ŠAC) ir dalyvauti partnerio teisėmis 2014–2020 metų laikotarpio Europos Sąjungos fondų lėšomis finansuojamo projekto veiklose.
12. **PARTNERIŲ TEISĖS IR ATSAKOMYBĖ**
13. Partneriai turi teisę keisti savo įsipareigojimus Partneriams kolegialiai tariantis ir užtikrinant veiksmingą centro veiklą ne mažesne apimtimi nei numatyta šioje Sutartyje.
14. Partneriai kartu ar kiekvienas atskirai, nevykdantis savo įsipareigojimų, atsako teisės aktų nustatyta tvarka.
15. **SUTARTIES GALIOJIMAS, TIKSLINIMAS IR NUTRAUKIMAS**
16. Sutartis įsigalioja, kai ją pasirašo visi Partneriai, ir galioja iki visiško Partnerių įsipareigojimų įvykdymo.
17. Partneris, konstatavęs ir turėdamas įrodymų, kad kitas Partneris ar Partneriai nevykdo šios Sutarties nuostatų ar vykdo jas netinkamai arba vykdydamas savo įsipareigojimus pažeidė Lietuvos Respublikos įstatymus ar kitų teisės norminių aktų reikalavimus, privalo raštu įspėti Partnerį ir suteikti 15 darbo dienų terminą padėčiai ištaisyti.
18. Partneriui atsisakius dalyvauti STEAM centro įveiklinime arba nutraukus šią Sutartį kiti Partneriai persiskirsto įsipareigojimus. Sutartis pakeičiama atskiru susitarimu arba pasirašoma nauja, tokiu pat būdu kaip ir ši Sutartis.
19. Atsiradus naujam partneriui Sutartis keičiama arba pasirašoma nauja bendradarbiavimo sutartis, kurioje tęsiami ankstesni įsipareigojimai STEAM centro atžvilgiu.
20. Visais atvejais apie pasikeitusius įsipareigojimus informuojama ŠMM per mėnesį nuo Sutarties pakeitimo ar naujos sutarties pasirašymo.
21. **KITOS SUTARTIES NUOSTATOS**
22. Sutarčiai taikoma Lietuvos Respublikos teisė.
23. Visi ginčai, nesutarimai, kylantys iš Sutarties, sprendžiami derybomis. Nepavykus išspręsti ginčo per 2 mėnesius nuo ginčo pradžios, ginčai sprendžiami Lietuvos Respublikos teismuose.
24. Visi pranešimai, reikalavimai, susiję su šia Sutartimi, turi būti siunčiami paštu Sutartyje nurodytais adresais.
25. Partneriai įsipareigoja pasikeitus adresams informuoti vienas kitą apie tai ne vėliau kaip per 5 darbo dienas po pasikeitimo.
26. Sutartis sudaryta 5 egzemplioriais, po vieną kiekvienam Partneriui. Sutarties kopija pateikiama ŠMM.
27. **PARTNERIŲ REKVIZITAI**

|  |  |
| --- | --- |
| **Partneris**  Klaipėdos miesto savivaldybė  Liepų g. 11  91502  Klaipėda  188710823  Savivaldybės meras  Vytautas Grubliauskas  A.V. | **Partneris**  Palangos miesto savivaldybė  Vytauto g. 112  00153  Palanga  Savivaldybės meras  Šarūnas Vaitkus  A.V. |
| **Partneris**  Klaipėdos rajono savivaldybė  Klaipėdos g. 2  96130  Gargždai  188773688  Savivaldybės meras  Vaclovas Dačkauskas  A.V. | **Partneris**  Klaipėdos universitetas  H. Manto g. 84  92294  Klaipėda  211951150  Rektorius  Eimutis Juzeliūnas  A.V. |
| **Partneris**  Klaipėdos pramoninkų asociacija  Žvejų g. 2  91248  Klaipėda  141423752  Prezidentas  Viktoras Adomaitis  A.V. |  |